สวัสดีค่ะ ปกติแล้วประจำเดือนจะมาทุกเดือนค่ะ ราวๆ 28-33วัน เดือนก่อนคือ 6 พย มี พสพ กับแฟนและใส่ถุงยาง ประจำเดือนมาปกติในวันที่ 28พย-3ธค ค่ะ ในแอพบอกประจำเดือนจะมาช่วง 30ธค แต่จนตอนนี้ยังไม่มาค่ะ ช้าไป5วัน รวมได้ 37วันแล้วค่ะ นับจากวันที่เป็นประจำเดือนวันแรกครั้งก่อน แต่เดือน ธค ได้มีการจะมี พสพอีก แต่ใส่ถุงยางและสอดใส่ได้แค่ประมาน3วินาที และเดือนนี้มีอาการเครียดเรื่องงาน เรื่องเรียนต่อ เรื่องสอบ เลยน้ำหนักลดไป1โล แต่ตอนนี้น้ำหนักกลับขึ้นมาแล้วค่ะ อยากทราบว่า มีโอกาสตั้งครรภ์ไหมคะ เพราะไม่เคยประจำเดือนไม่มาค่ะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยป้องกันเอาไว้ตลอดนั้น โอกาสตั้งครรภ์มีได้น้อยมาก ถุงยางอนามัยมีประสิทธิภาพได้ถึงประมาณ 98%โดยการที่ประจำเดือนมาช้าหรือไม่มาเกิน 35 วันไปแล้วนั้น จะถือว่าช้าผิดปกติ สาเหตุอาจเกิดมาจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลควรหาเรื่องการตั้งครรภ์ก่อนว่าไม่มีค่ะ สามารถที่จะซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา สามารถไปยืนยันผลที่รพ.ได้ต่อไป